Mural Zuke Džumhura
<s>Mural Zuke Džumhura, općina Konjic, Bosna i Hercegovina, naslikan je 1964. u restoranu tadašnjeg hotela Igman koji je kasnije pretvoren u poznati konjički restoran Pivnicu.</s><s>Proglašen je za nacionalni spomenik Bosne i Hercegovine.</s>

<s>Lokacija 
Mural Zuke Džumhura nalazi se u prostoru stambeno-poslovne zgrade u kojoj je prodavnica Konzum, u ulici Kolonija.</s>

<s>Historija 
Zulfikar Zuko Džumhur, slikar, putopisac i karikaturista rođen je 24. septembra 1920. godine  u Konjicu.</s><s>Osnovnu školu i gimnaziju završio je u Beogradu i Sarajevu.</s><s>Studirao je na Akademiji likovnih umjetnosti u klasi Petra Dobrovića i na Pravnom fakultetu u Beogradu.</s><s>Po završetku narodnooslobodilačkog rata posvetio se političkoj karikaturi, i objavljuje u mnogim listovima, a od 1952.</s><s>Džumhur je prešao u "Politiku" i postao njezin stalni saradnik.</s><s>Umro je u Herceg Novom 27. novembra 1989, a sahranjen 29. novembra 1989. godine u Konjicu.</s><s>Mural u hotelu Igman nastaje u vremenu vrhunca industrijskog razvoja grada Konjica, u kojem je prednjačilo preduzeće vojne industrije Igman, nosiocu društvenog i ličnog standarda stanovnika.</s><s>Izveden je fresco tehnikom na zidu čije dimenzije iznose 3,5 x 8 m. Pri izvedbi murala, kao šegrt Zuke Džumhura radio je Nusret Nućo Mulić, također slikar.</s>

<s>Opis 
Kompozicija murala je simetrična i sadrži trideset tri motiva nepravilnog oblika, ravnomjerno raspoređenih u odnosu na centralni, dominantni motiv.</s><s>Neki od motiva su hibridi geometrijskih oblika, npr. trougao koji se transformira u krug, kvadrat ili pravougaonik, dok su drugi posve nepravilni.</s>

<s>Podloga na kojoj oblici lebde je žute boje sa tragovima crvenog pigmenta.</s><s>U nekim od oblika moguće je prepoznati trodimenzionalnost i autorovo osnovno polazište (npr. lobanja u donjem desnom uglu kompozicije).</s>

<s>Slojevi zida sa nanosima boje su djelimično oštećeni, ali se još jasno raspoznaju intenzivno crvena, plava i žuta.</s>

<s>Brigu o statusu i stanju murala preuzela je neformalne grupa građana civilnog društva Volonteri i prijatelji Konjica.</s>

<s>Reference</s>

<s>Vanjski linkovi</s>

<s>Na muralu će biti postavljena informaciona ploča, novikonjic.ba</s>

<s>Nacionalni spomenici u Konjicu</s>

